Зразумела, гэтае здарэнне не засталося без увагі рэспубліканскіх улад. Як паведаміла прэс-сакратар Міністэрства адукацыі Юлія Барадун, адразу пасля паведамлення пра абвальванне спецыяльная камісія Міністэрства адукацыі на чале з намеснікам міністра адукацыі Сяргеем Валянцінавічам Рудым выехала на месца здарэння. Сумесна з мясцовымі ўладамі выпрацоўвалася рашэнне аб далейшым размяшчэнні навучэнцаў. І сёння ўжо зразумела: навучанне ў будынку гімназіі немагчыма. Аднак усе навучэнцы ўстановы сустрэлі 1 верасня за школьнымі партамі. Аператыўна было прынята рашэнне аб іх размяшчэнні — па класах і блоках класаў — на базе школ і ліцэя Крычава. Пры гэтым вырашана пытанне аб арганізаваным падвозе дзяцей да ўстаноў адукацыі.